अंतरराष्ट्रीय योग दिवस एक नजर में
 **अंतर्राष्ट्रीय योग दिवस**  प्रतिवर्ष 21 जून को मनाया जाता है। यह दिन उत्तरी गोलार्ध में वर्ष का सबसे लम्बा दिन होता है और योग भी मनुष्य को दीर्घायु बनाता है। 11 दिसम्बर 2014 को संयुक्त राष्ट्र के 177 सदस्यों द्वारा 21 जून को 'अंतर्राष्ट्रीय योग दिवस' को मनाने के प्रस्ताव को मंजूरी मिली। भारत के इस प्रस्ताव को 90 दिन के अन्दर पूर्ण बहुमत से पारित किया गया, जो किसी प्रस्तावित दिवस को संयुक्त राष्ट्र संघ में पारित करने के लिए सबसे कम समय है।

उत्पत्ति
--------

21 जून 2015 को नई दिल्ली में योग दिवस समारोह में प्रधान मंत्री नरेंद्र मोदी
संयुक्त राष्ट्र द्वारा 'अंतर्राष्ट्रीय योग दिवस' से पहले भी औपचारिक व अनौपचारिक योग शिक्षकों और उत्साही लोगों के समूह ने 21 जून के अलावा भी अन्य तारीखों पर विश्व योग दिवस को विभिन्न कारणों के समर्थन में मनाया था। दिसंबर 2011 में, अंतर्राष्ट्रीय मानवतावादी, ध्यान और योग गुरु श्री श्री रविशंकर और अन्य योग गुरुओं ने पुर्तगाली योग परिसंघ के प्रतिनिधि मण्डल का समर्थन किया और 21 जून का दिन दुनिया के लिए एक योग दिवस के रूप में घोषित करने के लिए संयुक्त राष्ट्र को सुझाव दिया था।
27 सितम्बर 2014 को भारत के प्रधानमन्त्री नरेन्द्र मोदी ने संयुक्त राष्ट्र महासभा में अपने भाषण में विश्व समुदाय से एक अंतर्राष्ट्रीय योग दिवस को अपनाने अपील की थी।

संयुक्त राष्ट्र की घोषणा
------------------------

11 दिसम्बर 2014 को संयुक्त राष्ट्र में भारत के स्थायी प्रतिनिधि द्वारा अंतर्राष्ट्रीय योग दिवस संकल्प का मसौदा प्रस्तुत किया गया। मसौदे को व्यापक समर्थन मिला जिसके अंतर्गत 177 देश इस मसौदे के प्रस्तावक बने जो संयुक्त राष्ट्र महासभा के इतिहास में अभी तक हुए किसी भी संकल्प में सर्वाधिक प्रस्तावकों की संख्या है।

27 सितम्बर 2014 को भारत के प्रधानमन्त्री नरेन्द्र मोदी ने संयुक्त राष्ट्र महासभा में अपने भाषण में विश्व समुदाय से एक अंतर्राष्ट्रीय योग दिवस को अपनाने अपील की थी जिसमें उन्होंने कहा था कि:

> "योग भारत की प्राचीन परम्परा का एक अमूल्य उपहार है यह दिमाग और शरीर की एकता का प्रतीक है; मनुष्य और प्रकृति के बीच सामंजस्य है; विचार, संयम और पूर्ति प्रदान करने वाला तथा स्वास्थ्य और भलाई के लिए एक समग्र दृष्टिकोण को भी प्रदान करने वाला है। यह केवल व्यायाम के बारे में नहीं है, लेकिन अपने भीतर एकता की भावना, दुनिया और प्रकृति की खोज के विषय में है। हमारी बदलती जीवन-शैली में यह चेतना बनकर, हमें जलवायु परिवर्तन से निपटने में मदद कर सकता है। तो आयें एक अंतर्राष्ट्रीय योग दिवस को अपनाने की दिशा में काम करते हैं।"
> — नरेन्द्र मोदी ,  संयुक्त राष्ट्र महासभा

11 दिसम्बर 2014 को अमेरिका में स्थित संयुक्त राष्ट्र महासभा में अंतर्राष्ट्रीय योग दिवस के प्रस्ताव को मंजूरी मिलने के बाद सर्वप्रथम इसे 21 जून 2015 को पूरे विश्व में 'अंतर्राष्ट्रीय योग दिवस' (*इंटरनेशनल डे ऑफ योगा*) के नाम से मनाया गया।

स्वागत व लोक प्रतिक्रिया
------------------------

मुख्य लेख: अंतर्राष्ट्रीय योग दिवसों की सूची
आईएनएस जलाश्व पर योग करते भारतीय नौसेना के जवान, 2015
संयुक्त राष्ट्र की घोषणा करने के बाद, श्री श्री रविशंकर ने प्रधानमंत्री नरेंद्र मोदी के प्रयासों की सराहना करते हैं कहा:

> "किसी भी दर्शन, धर्म या संस्कृति के लिए राज्य के संरक्षण के बिना जीवित रहना बहुत मुश्किल है। योग लगभग एक अनाथ की तरह अब तक अस्तित्व में था। अब संयुक्त राष्ट्र द्वारा आधिकारिक मान्यता योग के लाभ को विश्वभर में फैलायेगी।"
> — श्री श्री रविशंकर

### तैयारियाँ

भारत में पहले अंतर्राष्ट्रीय योग दिवस (2015) को मनाने के लिए भाजपा के साथ रामदेव ने भी इस आयोजन के लिए खास तैयारियाँ की थी, विश्व योग दिवस को यादगार बनाने और पूरे विश्व को योग के प्रति जागरूक करने के लिए रामदेव ने 35 मिनट का विशेष पैकेज तैयार किया था।   21 जून को अंतर्राष्ट्रीय योग दिवस के सफल होने के साथ ही भारत ने दो विश्व रिकार्ड भी कायम किए। 

भारत में 21 जून को अंतर्राष्ट्रीय योग दिवस बड़े पैमाने पर मनाया गया जिसकी तैयारियाँ बड़े जोर-शोर से सरकार कर रही थी।  योग दिवस का मुख्य समारोह दिल्ली के राजपथ पर हुआ जिसमें खुद प्रधानमन्त्री नरेन्द्र मोदी ने शिरकत की। प्रधानमन्त्री ने राजपथ पर लगभग 36,000 लोगों के साथ योग किया। अंतर्राष्ट्रीय योग दिवस के मौके पर राजपथ के मंच को साझा करने के लिए प्रधानमन्त्री के साथ कुल छह अन्य लोगों को मौका मिला प्रधानमन्त्री कार्यालय ने चार योग गुरु जिसमें योग गुरु बाबा रामदेव, सव्यासा के प्रमुख एच आर नागेन्द्र, श्रीमती हंसाजी जयदेव योगेन्द्र और स्वामी आत्माप्रियनन्दा को शामिल किया गया साथ ही आयुष मन्त्री श्रीपद नाइक और आयुष मन्त्रालय सचिव निलंजन सान्याल को मंच पर बैठने को मंजूरी मिली थी। अंतर्राष्ट्रीय योग दिवस समारोह का गणतंत्र दिवस समारोह जैसा कवरेज दूरदर्शन द्वारा किया गया। इसका सीधा प्रसारण किया गया, प्रसारण अंतरराष्ट्रीय मानक का हो यह सुनिश्चित करने के लिए अत्याधुनिक उपकरण का इस्तेमाल किया गया। प्रधानमन्त्री नरेन्द्र मोदी ने कांग्रेस अध्यक्ष सोनिया गांधी के साथ राहुल गांधी और अरविन्द केजरीवाल को भी योग दिवस के लिए निमन्त्रण भेजा था। राजनैतिक लोगों के अलावा योग गुरु बाबा रामदेव और बॉलीवुड के महानायक अमिताभ बच्चन को भी न्योता भेजा गया। संयुक्त राष्ट्र में भी योग दिवस मनाने के लिए व्यापक तैयारी की गयीं। पहले अंतर्राष्ट्रीय योग दिवस के उपलक्ष्य में तत्कालीन विदेश मंत्री सुषमा स्वराज ने संयुक्त राष्ट्र में आयोजित समारोह की अध्यक्षता की। अमेरिका के प्रसिद्ध टाइम्स स्क्वायर से वैश्विक दर्शकों के लिए इसका प्रसारण भी हुआ। 

### समारोह

भारत के चिनावल गाँव में एक स्कूल में योग दिवस समारोह
भारतीय प्रधानमन्त्री नरेन्द्र मोदी और गणमान्य लोगों सहित करीब 36,000 लोगों ने, 21 जून 2015 को नई दिल्ली में पहले अंतर्राष्ट्रीय योग दिवस के लिए 35 मिनट तक 21 योग आसन (योग मुद्राओं) का प्रदर्शन किया। योग दिवस दुनिया भर में लाखों लोगों द्वारा मनाया गया।राजपथ पर हुए समारोह ने दो गिनीज रिकॉर्ड्स की स्थापना की: सबसे बड़ी योग क्लास 35,985 लोगों के साथ और चौरासी देशों के लोगों द्वारा इस आयोजन में एक साथ भाग लेने का रिकॉर्ड भी अपने नाम किया। इस रिकॉर्ड को आयुष मन्त्री श्रीपद नाइक ने स्वयं ग्रहण किया। 

### विवाद

इस दिवस का विवादों में अपना हिस्सा था। सरकार ने 'अंतर्राष्ट्रीय योग दिवस' के दौरान विवाद से बचने के लिए "सूर्य नमस्कार" व "श्लोक" जप की अनिवार्यता को आधिकारिक योग कार्यक्रम से हटा दिया और मुसलमानों से इस आयोजन में भाग लेने की अपील की। आयुष मन्त्री श्रीपद नाइक ने मुसलमानों से इस कार्यक्रम के दौरान श्लोक के स्थान पर 'अल्लाह' के नाम को पढ़ लेने का सुझाव दिया।

ऑल इंडिया मुस्लिम पर्सनल लॉ बोर्ड ने सूर्य नमस्कार को पन्थ के विरुद्ध बताते हुए इसका विरोध किया। ।

चित्रशाला
---------

* पोत पर योगपोत पर योग
* भारतीय नौसेना के पोत पर योगभारतीय नौसेना के पोत पर योग
* भारतीय सेना के जवानों ने 21 जून 2017 को सियाचिन में 2017 के 3 वें अंतर्राष्ट्रीय योग दिवस के अवसर पर योग प्रदर्शन किया।भारतीय सेना के जवानों ने 21 जून 2017 को सियाचिन में 2017 के 3 वें अंतर्राष्ट्रीय योग दिवस के अवसर पर योग प्रदर्शन किया।
* नौसेना के प्रांगण में योगनौसेना के प्रांगण में योग
* रूस के ब्लाडिबोस्टक में अंतर्राष्ट्रीय योग दिवस मनाते हुए लोगरूस के ब्लाडिबोस्टक में अंतर्राष्ट्रीय योग दिवस मनाते हुए लोग
* चंडीगढ़, भारत में एक युवा छात्राचंडीगढ़, भारत में एक युवा छात्रा
* नयी दिल्लीनयी दिल्ली
* न्यूयॉर्क शहरन्यूयॉर्क शहर

इन्हें भी देखें
---------------

* योग
* योगसूत्र
* योगदर्शन
* जैन धर्म में योग

सन्दर्भ
-------

1. ↑  "मोदी पलट पाएँगे योग की काया ?". बीबीसी हिन्दी. 12 दिसंबर 2014. अभिगमन तिथि 12 जनवरी 2015.
2. ↑  "मानव अधिकार कारणों के लिए 22 फरवरी को फण्ड जमा किये जायेंगे". मूल से 24 जून 2015 को पुरालेखित. अभिगमन तिथि 21 जून 2015. Archived 2015-06-24 at the वेबैक मशीन
3. ↑  वर्ल्ड टॉयलेट डे है पर वर्ल्ड योगा डे नहीं : रविशंकर Archived 2015-07-11 at the वेबैक मशीन डीएनएइंडिया
4. 1 2  "UN declares June 21 as 'International Day of Yoga'". *The Times of India*. 11 December 2014.
5. ↑  "United Nations General Assembly adopts Resolution on International Day of Yoga with a record number of 177 country co-sponsors". मूल से 9 January 2015 को पुरालेखित. अभिगमन तिथि 9 January 2015.
6. ↑  "Modi's call for International Day of Yoga gains pace, 50 nations including China, US support PM's call". मूल से 3 नवंबर 2014 को पुरालेखित. अभिगमन तिथि 21 जून 2015. Archived 2014-11-03 at the वेबैक मशीन
7. ↑  "50 nations, including China and US, back Modi's call for International Yoga Day". मूल से 24 मई 2015 को पुरालेखित. अभिगमन तिथि 21 जून 2015.
8. ↑  "International Yoga Day Hindi: पुरातन भारत में कैसा था योग का प्रारूप ?". *S A NEWS* (अंग्रेज़ी में). 2020-06-20. अभिगमन तिथि 2020-06-20.
9. ↑  "International Yoga Day 2020: रोज सुबह करें ये 5 आसान योगासन, दिमाग और शरीर को रखेंगे दुरुस्त". *NDTVIndia*. मूल से 18 जून 2020 को पुरालेखित. अभिगमन तिथि 2020-06-20.
10. ↑  "संग्रहीत प्रति". मूल से 1 जुलाई 2015 को पुरालेखित. अभिगमन तिथि 22 जून 2015.
11. ↑   Archived 2015-05-29 at the वेबैक मशीन दैनिक भास्कर
12. ↑  प्रथम योग दिवस के लिए बीजेपी की महायोजना Archived 2015-06-21 at the वेबैक मशीन आजतक
13. ↑  भारत ने विश्व योग दिवस पर 2 विश्व रिकॉर्ड बनाये Archived 2015-06-25 at the वेबैक मशीन दैनिक जागरण
14. ↑  मोदी सरकर योग दिवस को पूरी तैयारी के साथ मनाना चाहती है Archived 2016-03-07 at the वेबैक मशीन पत्रिका
15. ↑  राष्ट्रीय केंद्र बड़े स्तर पर अगला योग दिवस आयोजित करेगा Archived 2016-03-11 at the वेबैक मशीनदैनिक जागरण
16. ↑  योग दिवस का कार्यक्रम Archived 2015-06-10 at the वेबैक मशीन आजतक
17. ↑  पीएम नरेंद्र मोदी राजपथ पर हज़ारों लोगों के साथ योग करेंगे Archived 2015-06-10 at the वेबैक मशीन ज़ी न्यूज़
18. ↑  चार योग गुरु पीएम मोदी के साथ स्टेज साझा करेंगे Archived 2015-06-19 at the वेबैक मशीन अमर उजाला
19. ↑  डीडी द्वारा अंतर्राष्ट्रीय योग दिवस का टेलीकास्ट किया जायेगा Archived 2015-06-17 at the वेबैक मशीन ज़ी न्यूज़
20. ↑  मोदी सरकर ने सोनिया,राहुल और केजरीवाल को अन्तर्राष्ट्रीय योग दिवस के लिए आमंत्रित किया Archived 2015-06-14 at the वेबैक मशीनज़ी न्यूज़
21. ↑  पीएम ने योग गुरु रामदेव पर बिग बी को अन्तर्राष्ट्रीय योग दिवस का न्योता दिया Archived 2015-06-10 at the वेबैक मशीन दैनिक जागरण
22. ↑  योग दिवस के जश्न के लिए बहुत बड़ी तैयारियां Archived 2015-06-18 at the वेबैक मशीन ज़ी न्यूज़
23. ↑  संयुक्त राष्ट्र के योग दिवस के उत्सव को टाइम्स स्क्वायर पर प्रसारित किया जायेगा Archived 2015-06-12 at the वेबैक मशीन ज़ी न्यूज़
24. ↑  योग दिवस समारोह का टाइम्स स्क्वायर में होगा प्रसारण Archived 2015-06-12 at the वेबैक मशीन हिंदुस्तान
25. ↑  अंतर्राष्ट्रीय दिवस का इतना बड़ा परिणाम Archived 2015-06-21 at the वेबैक मशीन न्यूज़रूम24x7.कॉम
26. ↑  अंतर्राष्ट्रीय योद दिवस पर सुषमा स्वराज ने न्यूयॉर्क में संयुक्त राष्ट्र को संबोधित किया Archived 2015-06-22 at the वेबैक मशीन एनडीटीवी
27. ↑  सबसे बड़ी योग कक्षा Archived 2015-06-22 at the वेबैक मशीन गिनीज़वर्डरिकार्ड्स.कॉम
28. 1 2  मुस्लमान श्लोक के स्थान पर अल्लाह का नाम ले सकते हैं : श्रीपद नाइक Archived 2015-06-14 at the वेबैक मशीन डीएनएइंडिया.कॉम
29. ↑  "बीबीसी ब्लॉग". मूल से 4 अगस्त 2015 को पुरालेखित. अभिगमन तिथि 17 जुलाई 2015.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***अंतर्राष्ट्रीय योग दिवस*** से सम्बन्धित मीडिया है।  |

* अंतर्राष्ट्रीय योग दिवस और थीम
* **अंतरराष्ट्रीय योग दिवस, 2015** का होमपेज
* अंतरराष्ट्रीय योग दिवस (21 जून) सामान्य योग अभ्यासक्रम (प्रोटोकाल)
* **21 जून बना विश्व योग दिवस** (डी डब्ल्यू वर्ड)

  


| * दे
* वा
* सं
योग  |
| --- |
| पारंपरिक योग | भक्ति योग ·  कर्म योग ·  ज्ञान योग ·  राजयोग |  |
| अन्य योग | अग्नि योग ·  अनाहत योग ·  अनुसार योग ·  कलात्मक योग ·  अष्टांग विन्यास योग ·  आत्मा योग ·  स्वप्न योग ·  हठयोग ·  क्रिया योग ·  कुंडलिनी योग ·  नाद योग ·  नाट्य योग ·  सहज योग ·  शिवानंद योग ·  नरोप के छः योग (तुम्मो) ·  सुरत शब्द योग ·  विनियोग ·  यंत्र योग ·  योग निद्रा |
| पाठ | भगवद गीता ·  पतंजलि योग-सूत्र ·  हठयोग प्रदीपिका ·  घेरण्ड संहिता ·  शिव संहिता |
| राज योग | (1) यम (2) नियम (3) आसन (4) प्राणायाम (5) प्रत्याहार (6) धारणा (7) ध्यान (8) समाधि |
| सूचियां | योग विद्यालय और उनके गुरु ·  हठ योग मुद्राएं |
| संबंधित विषय | आयुर्वेद ·  चक्र ·  मंत्र ·  तंत्र ·  वेदांत ·  व्यायाम रूप में योग ·  नाड़ी |
| अन्य | अंतरराष्ट्रीय योग दिवस |
| **श्रेणी देखें** •  **साँचा:योगासन** |